શું થયું? (ચલચિત્ર)

શું થયુ? એ ૨૦૧૮ની એક ભારતીય ગુજરાતી કોમેડી ફિલ્મ છે. તેનું લેખન અને નિર્દેશન કૃષ્ણદેવ યાજ્ઞિક દ્વારા કરવામાં આવ્યું હતું. તેના નિર્માતા એમડી મીડિયા કોર્પ ના સ્થાપક મહેશ દાણન્નાવર અને વિશાલ શાહ છે.   તેમાં મલ્હાર ઠાકર, યશ સોની, મયુર ચૌહાણ, મિત્રા ગઢવી, આર્જવ ત્રિવેદી અને કિંજલ રાજપ્રિયા વગેરી અભિનય આપ્યો છે. આ ફિલ્મનું સંગીત કેદાર-ભાર્ગવ અને રાહુલ મુંજારિયાએ આપ્યું છે.    આ ફિલ્મ તમિલ ફિલ્મ નડુવુલ કોંજમ પક્કથ કાણમ (૨૦૧૨)ની પુનઃનિર્મિતી છે .  

 પૃષ્ઠ ભૂમિ 
મનન ( મલ્હાર ઠાકર ) દીપાલી (કિંજલ રાજપ્રિયા)ના પ્રેમમાં પડે છે અને તેણીના માતાપિતાને લગ્ન કરવા દેવા માટે મનાવવાનો પ્રયાસ કરે છે.  લગ્નની તૈયારીઓ શરૂ થતાં જ તે ક્રિકેટ મેચમાં ઘાયલ થઈ જાય છે અને પાછલા બે વર્ષોની યાદ શક્તિ ગુમાવે છે. તે ભૂલાઈ ગયેલી યાદોમાં તેની પ્રેમિકાની દીપાલીની યાદો સમાયેલી છે. ફક્ત તેના મિત્રો આ અકસ્માત વિશે જાણે છે અને તે તેના લગ્નના દિવસ પહેલા તેની યાદ પાછી મેળવે તેની આતુરતાથી રાહ જુવે છે હવે એ તેની ખોવાયેલી યાદ પાછી આવશે કે આ અકસ્માતને મનનના કુટુંબ અને દિપાલીને અને તેણીના પરિવારને અકસ્માતમાં શું થયું તે કહેવું જ પડશે. 

 પાત્રો 

 મનન તરીકે મલ્હાર ઠાકર
 નીલ તરીકે યશ સોની 
 ચિરાગ તરીકે મિત્ર ગઢવી  
 વીરલ તરીકે અર્જવ ત્રિવેદી 
 દીપાલી તરીકે કિંજલ રાજપ્રિયા 
 ચૈતાલી તરીકે નેત્રિ ત્રિવેદી  
 હજામ તરીકે મયુર ચૌહાણ 
 ચૈતાલીના પતિ તરીકે રાહુલ રાવલ 
 ડોક્ટર તરીકે જય ભટ્ટ 
 દિપાલીના પિતા તરીકે પ્રશાંત બારોટ 

 નિર્માણ 
આ ફિલ્મનું ચિત્રિકરણ અમદાવાદ સહિત ૨૮ જુદાજુદા સ્થળોએ ૩૨ દિવસમાં કરવામાં આવ્યું છે. 

 જાહેર પ્રદર્શન 
આ ફિલ્મ ૨૪ ઑગસ્ટ ૨૦૧૮ ના દિવસે ૨૦૧૨ જુદા જુદા સ્થળોએ પ્રદર્શિત થઈ હતી.   

 સાઉન્ડટ્રેક 
ફિલ્મનું સંગીત કેદાર - ભાર્ગવે આપ્યું હતું.  

 આવકાર 

 વિવેચકોની ટીકા 
ટાઇમ્સ ઑફ ઈન્ડિયાએ મૂવીને ૫ માંથી ૩.૫ સ્ટારની રેટિંગ આપતા કહ્યું હતું કે, "ફિલ્મે તેના મનોરંજક પરિબળને એટલી સારી રીતે જાળવી રાખ્યો છે કે મલ્હાર ઠાકરના બધા ચાહકોએ તે જોવી જ જોઈએ. જાઓ, જુવો, છેલ્લો દિવસના પાત્રો દ્વારા રચાતા જાદુને એક સંપૂર્ણપણે જુદી વાર્તામાં ફરીથી જુઓ!"   આઈ એમ ગુજરાત.કૉમ ના વિવેચક શ્રુતિ જાંભેકર ફિલ્મમાં ફરી ફરી વપરાતા એકના એક સંવાદ "શું થયું? આપણે ક્રિકેટ રમતા'તાં.." ફિલ્મને કંટાળાજનક બનાવવતા હોવાની અને એક પાત્ર દિપાલીના દિપિકા તરીકેના ભૂલ ભરેલા ઉલ્લેખની ભૂલોને ટાંકે છે.  


 બૉક્સ ઑફિસ 
ફિલ્મે તેના પ્રથમ સપ્તાહના અંતે રૂ ૫.૧૧ કરોડની કમાણી કરી હતી.  ૧૧ દિવસમાં, આ ફિલ્મે ૧૫.૪૬ કરોડની કમાણી કરી અને અત્યાર સુધીની સૌથી વધુ કમાણી કરતી ગુજરાતી ફિલ્મોમાંની એક બની.  ફિલ્મે તેના થિયેટરમાં કુલ ₹ ૨૧ કરોડની કમાણી કરી છે.  

 સંદર્ભ 

 બાહ્ય લિંક્સ 


શ્રેણી:ગુજરાતી ચલચિત્ર